钦定古今图书集成/历象汇编/岁功典/第074卷 > 《云南志书》 > 满庭芳〈临安晚秋登临〉 程垓
## 钦定古今图书集成/历象汇编/岁功典/第074卷 > 《云南志书》 > 满庭芳〈临安晚秋登临〉 程垓

南月惊乌，西风破雁，又是秋满平湖。采莲人尽，寒色
战菰蒲。旧信江南好景，一万里轻觅莼鲈。谁知道，吴
侬未识，蜀客已情孤。　凭高增怅望，湘云尽处，都是
平芜。问故乡何日，重见吾庐。纵有荷纫芰制，终不似
菊短篱疏。归情远，三更雨梦，依旧绕庭梧。